
Diahuebs 21 di juni, rumornan a cuminsa core na Aruba cu 
frontera lo wordo habri. Originalmente e informacion a sali for 
di medionan di comunicacion na Venezuela. Prome Minister 
Evelyn Wever-Croes ta enfatisa cu e noticia aki no ta corecto 
y ta informa cu Gobierno di Aruba ainda ta den negosacion cu 
autoridadnan Venezolano. 


Prome Minister a accentua cu e negosacionnan ta bayendo bon 
pero no facil pa habri frontera sin mas pasobra esaki ta rekeri 
hopi diplomacia di ambos pais y palabracionnan concreto di 


hopi medida di control mester wordo haci. 


Prome Minsiter ta pidi tur ciudadano di nos pais, especialmente 
ciudadanonan Venezolano cu a haci di nos pais nan hogar, pa 
keda trankil y no kere noticianan cu no ta sali for di Gobierno 
di Aruba. 


Gobierno di Aruba ta sigui cu e esfuersonan pa yega na un 
apertura di frontera na forma responsabel y controla, pero pa 
esaki mester di mas cooperacion di autoridadnan di Venezuela. 

A BEK PA PAIS ARUBA 


Cu e logro aki, Lotto pa Deporte ta sali gana. Nos hobennan 
deportista ta sali gana. Aruba ta sali gana. 


Gabinete Wever-Croes ll completo ta di acuerdo cu deporte 
mester haya prioridad na Aruba, apesar di e pandemia y 
crisis financiero. Cada hoben deportista ta un hoben menos 
riba caya. Cada hoben deportista ta un hoben cu ta bay haci 
cosnan grandi pa su pais. 


Prome Minister 

Danki paa contribui Y trece sCabilidad na Araba! 


Gobierno di Aruba 
Lo sigui traha pa progreso y bienestar 
pa tur ciudadano. 
ster di NOS tur y HUNTO nos lo logra! 

Gobierno ta paga 5% di recorte pasobra nos Pais tin cu bay 
bek na e normalidad 


Na opinion di Gobierno, Pais Aruba a cumpli cu e 3 condicionnan 
pa paga bek e recorte di 5% na empleadonan publico, semi- 
publico y di fundacionnan asina Minister di Finansa a informa 
durante e conferencia di prensa extra-ordinario di Gobierno 


di Aruba. Gobierno a presupuesta e pago den Presupuesto 
2022, Parlamento a pasa e Ley di LNT y e salario di politico a 
keda corta cu 25%. 


Gobierno di Aruba a haci tur locual ta na su alcance pa keda 
cla y haci e pago bek. Como Pais nos ta convenci cu nos a 
haci tur locual ta posibel pa cumpli cu Hulanda, pero na final 
si no tin oido pa esey, Gobierno di Aruba mester carga su 
responsabilidad propio segun Minister di Finansa Xiomara 
Maduro. 


Despues di analisa e situacion Conseho di Minister a tuma 
e decision despues di a considera tur e puntonan menciona. 
No ta hustifica y desproporcional pa mas cu 5000 mama y 
tata di famia, nan entrada keda reduci den bista di e realidad. 
Gobierno a bay over na paga e 5% y den Presupuesto 2023 lo 
pone locual falta di e 12.6% pa wordo paga bek pasobra nos 
tin cu bay como Pais bek na normalidad segun e mandatario 
encarga cu Finansa Publico di nos Pais Aruba. 


GOBIERNO DI ARUBA TA R 


CONSTITUCIONA 


Minister di Finansa a menciona den e conferencia di prensa 
cu Ministro Presidente a splica e situacion di Pais Aruba na 
Secretario di Estado, pero cu Hulanda no ta comparti e mesun 
opinion di Aruba y ta insisti pa cambia e ley di LNT bek na 
Parlamento. Gobierno di Aruba ta di opinion cu esaki ta contra 
di e principionan democratico di un país. 


Ademas den gobierno su bista e ley manera presenta y amenda 


AL DI PARLA 


RESPETA E DER 
AMENTO 


ta carga e principio di e ley. Na Aruba ta mas o menos 7 persona 
ta gana mas cu e suma den e ley y cu ley awo nan tin 5 aña pa 
adapta, locual ta un periodo rasonabel . Awo cu e ley a pasa, e 
trayecto a cuminsa tambe pa e personanan aki yega na locual 
ta poni den ley. Esaki ta haci cu tambe cu tin regla y no por tin 
abuso awo pa dilanti. Pa e motibo aki Gobierno di Aruba no por 
cumpli cu e peticion di Hulanda pa exigi of acerca Parlamento 
pa nan cambia locual nan a amenda. 


E CHO 

Minister di Finansa Xiomara Maduro ta informa: 


NO OBSTANTE DIFERENCIA DI OPINION CU POR 
TIN GOBIERNO TA ASUMI SU RESPONSABILIDAD 
PA CUMPLI CU E EMPLEADO PUBLICO 01 ARUBA 


E luna aki ta cuminsa paga e 5% pa e empleado publico por 
cobra 100% di nan salario bek 


Minister President a anuncia for di Hulanda cu tin un diferencia 
di opinion entre Aruba y Hulanda riba e condicionnan pa paga e 
5% Бек pa e empleado publico por cobra 100% di nan salario. 
Despues di a delibera cu Conseho di Minister, a dicidi pa no 
obstante e diferencia di opinion cu por tin Gobierno ta asumi 
su responsabilidad pa cumpli cu e empleado publico y ta bay 
over pa paga e 596 manera a keda aproba den Presupuesto 
2022. 


ARUBA A CUMPLI CU E TRES CONDICIONNAN PA PAGA 
BEK 

Gobierno di Aruba ta opinion cu Aruba ta cumpli cu e tres 
condicionnan poni pa Conseho di Minister di Reino pa Aruba 
por paga bek e 5% di recorte den salario di e empleado publico. 
E pago aki ta presupuesta den Presupuesto 2022 y gobierno 
di Aruba a mustra Caft con lo bay cubri esakinan, esta cual 
ta e fondonan cu ta destina pa por paga esaki y den opinion 
di gobierno esaki ta cubri. Ademas gobierno a presenta na 
Parlamento di Aruba, e proyecto di Ley di LNT conforme e 
palabracionnan haci cu Hulanda. Tambe a mantene e recorte 
di 2596 di e salario di e Parlamentario- y Ministernan. 


CAMBIO HACI DOOR DI PARLAMENTO TA LEGITIMO Y 
HUSTO 

Pa locual ta e cambionan cu Parlamento a haci den e ley di 
LNT, Minister Maduro ta splica cu nan ta legitimo y husto. 
Parlamento den cuadro di nan autoridad a bin cu un amienda 
den esaki cual ta basa riba dos punto. E prome punto ta e 
periodo cu por reduci e salarionan di esnan cu ta gana mas 
cu e norma. Esaki a bira 5 айа en bes di 2 айа conforme e 


consehonan di Raad van Advies y e Comision di Corporate 
Governance. Segun Minister Maduro, e cambionan aki ta 
wordo haci conforme e consehonan cu tin riba e ley aki. E di 
dos punto ta e suma di 130% di e salario di Minister President a 
ser adapta di 261 mil florin pa 329 mil florin, cual ta e suma sin 
recorte. Mirando cu e 261 mil florin tabata basa riba e salario 
di Minister President reduci cu 25 96. Minister di Finansa ta 
indica cu e recortenan 5% y 25% ta transitorio y no tabata e 
intencion pa esaki keda pa semper. Pa e motibo aki Gobierno 
a bay over na paga e 5% y den Presupuesto 2023 lo pone 
locual falta di e 12.696 pa wordo paga bek pasobra nos tin 
cu bay como Pais na normalidad. Parlamento na un manera 
husto a haci e cambionan aki, pasobra mester tuma como 
punto di salida e normalidad. Parlamento di su banda a splica 
riba e dos cambionan y Gobierno di su banda ta di opinion cu 
e cambionan haci pa Parlamento di Aruba, no ta mishi cu e 
principio di e ley. E ley a pasa na Parlamento, Gobernador a 
firma y awor Aruba tin un ley cu ta regula cu no tin salarionan 
hopi halto na Aruba. 


GOBIERNO NO РОВ PARA КВА 
CONSTITICIONAL DI PARLAMENTO 

Minister Maduro ta splica cu Gobierno di Aruba tin cu respeta 
e derecho constitucional di Parlamento pa haci cambionan den 
ley. Esaki ta mesun derecho cu ta conta tambe pa otronan 
den Reino, manera Tweede Kamer cu tambe tin derecho pa 
haci cambio den leynan. Ningun hende ta para riba e derecho 
constitucional di nos Pais. Gobierno di Aruba no por cumpli cu 
Hulanda pa pidi Parlamento pa haci cambio na amienda cu 
Parlamento a haci den e ley di LNT. Gobierno simplemente 
no por para riba e derecho constiticional di Parlamento pa haci 
cambio na un ley via nan derecho di amienda. 


DERECHO 


GOBIERNO TA ASUMI SU RESPONSABILIDAD 

Desde mei 2020, e aparato gubernamental, semi-publico y 
fundacion nan tabata solidario y a haci e sacrificio cu e recorte 
necesario di 12.6%. Gobierno di Aruba a bin ta haci tur locual 
ta na su alcance pa haci e pago di e 5% bek. Gobierno ta 
asumi su responsabilidad y ta tene cuenta cu e realidad cu tin 
un guera na Ucrania cu tin su efecto pa Aruba tambe na unda 
costo di bida ta bira mas caro. E situacion aki ta pone cu e 
pago di 5% di e recorte na empleado publico, semi-publico y 
na fundacion nan ta hustifica. 

Diaranson anochi a tuma lugar un ceremonia den e ballroom di 
Alhambra caminda a duna reconocimento na 28 empleado di 
Divi Resort. Aki e Director General di Divi & Tamarijn Sr. Marin 
ВЯ а haci e entrega na su empleadonan. E trahadornan акі 
a cumpli nan aniversario den e segundo cuartal di айа 2022. 
Minister Oduber no tabata por ta presente pero manera semper 
Ministerio di Turismo y Salud Publico tambe ta presenta nos 
plakaat pa asina duna nos trahadornan den hospitalidad nan 
reconocimento mereci. 


E 28 empleadonan aki ta traha den diferente area y diferente 
resort di Divi. 

8 empleado a cumpli 5 айа di aniversario 

3 empleado a cumpli 10 afia di aniversario 


Y DUNA PIO! 

8 empleado a cumpli 15 aña di aniversario 
1 empleado a cumpli 20 aña di aniversario 
3 empleado a cumpli 25 aña di aniversario 
2 empleado a cumpli 30 aña di aniversario 
1 empleado a cumpli 35 aña di aniversario 
2 empleado a cumpli 45 aña di aniversario 


Un pabien sigur na sra. Emelinda Tromp y sr. Jorge Lugo cu 
ambos a cumpli 45 aña di Aniversario, esaki sigur ta di aplaudi. 
Emelinda a cuminsa traha Room Attendant den e compania na 
6 di mei aña 1977, e tempo ey Emelinda tabata tin 17 aña di 
edad. Jorge a cuminsa su trayectoria na 24 di juni aña 1977 
trahando como Houseman. Despues Jorge a traha como 
busboy, waiter, captain y desde 1989 como F&B supervisor. 

Continuacion MINISTER ODUBER TA MANDA FELICITACION.... 


Divi Resort a habri su porta na Aruba den aña 1969 bou di e 
nomber Divi Aruba y awe tin 5 resort di Divi na Aruba. Hopi 
importante pa bisa ta cu 3 di e 5 resort nan aki ta di Timeshare. 
A keda demostra cu propietarionan di Timeshare ta cu Aruba 
den bon y den malo. 

Divi Dutch Village Resort 

Divi Aruba Phoenix Beach Resort 

Divi Village Golf and Beach Resort 

Divi Aruba All Inclusive Resort 

Divi Tamarijn All inclusive Resort 


Minister Dangui Oduber ta manda palabranan di felicitacion 
y aprecio na tur e empleadonan di Divi Resort. Cada un di 
bosonan ta contrubui grandemente cu e sector turistico, 
brindando servicionan di calidad na nos bishitantenan. Minister 
Oduber ta bay sigui brinda e tipo di reconocimentonan aki na 
nos embahadornan turistico, paso nan ta e weso di lomba di e 
industria importante aki. 


Turismo ta nos unico pilar economico y ta e driver di nos 
economia. 


30th 
Anniversary 

ANDANDO DEN CUADRO DI SALUD MENTAL 


У 4 


Algun tempo atras Minister di Husticia y Asuntonan Social 
Rocco Tjon a bishita SPD, y ayera a invita e personal di SPD 
pa un reunion special, caminda a brinda un splicacion amplio 
di tur e desaroyonan cu tin andando riba e tematica di salud 
mental y adiccion. 


Ta asina cu hopi bes ora ta papia di salud mental y adiccion 
ta pensa solamente riba respaldo, sinembargo, SPD ta hopi 
crucial pa cu e tematica aki tambe. A toca e tema di con ta 
bay surpasa e retonan den e tereno aki, a splicanan tocante 
e proyecto di “stichting hunto” y con esaki ta hinca den otro, 
cual lo consisti di un departmanto specifico pa atende cu e 
tematicanan aki pa mucha y hobennan. Banda di esaki, a 
papia tambe di e “building blocks”, pues e werkgroepen cu tin 
actualmente, cual ta trahando hunto pa concretisa e vision cu 
Aruba tin a largo plaso hunto cu PAHO. 


Banda di esaki a toca tambe e parti legislativo, e parti di 
enseñansa, infrastructura, material, y financiamento. Pues un 


reunion sumamente positivo, caminda e personal mes a indica 
cu nan tambe ta wak e desaroyonan aki como uno positivo 
y a trece ideanan padilanti pa e parti di tecnologia manera 
software programs, cual ta algo hopi importante y un idea cu 
sigur lo conta cu atencion di Ministerio di Husticia y Asuntonan 
Social. Manera a bin ta menciona for di inicio, e personal ta 
para central den cada departamento, y pa e motibo aki, e ta 
importante tambe pa personal ta bon informa y involucra den 
dicho desaroyonan, y pa e motibo aki tambe nan ta forma parti 


di e stuurgroeop GGZ. 

Recientemente Minister Endy Croes tabatin un encuentro 
informativo cu un delegacion di docentenan di Aruba cu a biaha 
april ultimo pa Finlandia. Un total di diescuatro docente di tres 
diferente scol primario na Aruba a participa den e proyecto aki 
cu ta wordo financia pa Erasmus Plus. Presente na e atardi 
ameno tabata coordinador di e proyecto di Erasmus Plus sra. 
Monique Breinburg, coordinador di Pius X School, sra. Saskia 
Maclean, cabesante di St. Dominicus sra. Caroline Cardose, 
sra. Emilaine Giel di Erasmus Plus alabes coordinador St. 
Dominicus College y sra. Zulaika Flanegin di Erasmus Plus 
y coordinador di St. Franciscus. Meta di e reunion ta pa 
informa e mandatario di Enseñansa di e sistema di educacion 
na Finlandia como tambe pa comparti nan experencia. E 
docentenan a bishita diferente scol na Finlandia pa mira con 
Enseñansa ta wordo organisa. Finlandia ta un di e miho pais 
na mundo riba den e tereno di Enseñansa. Finlandia ta un di 
e paisnan na mundo cu mas ta inverti den Enseñansa. Na aña 
2021 Finlandia a inverti 7% di nan GDP den Enseñansa. Cada 
diez aña Finlandia ta cambia e curiculo. Educacion basico ta 
completamente gratis. 


Durante e reunion e docentenan duna un presentacion na e 
mandatario di Enseñansa di loke cu nan a experencia algun 
ehempel: e klasnan nan Finlandia ta consisti di un averahe di 
24 studiante di tur nivel, cada studiante ta haya e stof cu ta 
coresponde (adaptief onderwijs). 

Tin un 'asistent den cada klas pa asisti e docente cu e 


alumnonan. E studiante ta traha segun su tempo y ta duna 
espacio pa cu esaki. Cada “les uur ta 60 minuut di cual 45 
minuut e alumnonan ta haya les y despues esaki ta sigui pa 15 
minuut pauze na unda cu e studiante por bay pafo pa hunga of 
hunga den e 'breakout room”. Scol primario tin un duracion di 9 
aña y e ta cuminsa na edad di 7 te cu 16 aña. Muchanan bou 
7 aña no ta obliga pa bay scol, no tin ‘leerplicht. Si e mayor ta 
desea por manda nan yiu un scol preparatorio. 


Concluyendo Minister Endy Croes ta gradici e docentenan 
pe presentacion como tambe pa comparti nan experencia. E 
mandatario a sigui bisa cu e ta un bunita proyecto y kere cu 
Aruba mester profundisa mas den e materia aki. Епзейапза {а 
e yabi pa futuro. 


DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
TUR RETO NOS DILANTI COMO UN SOCIEDAD UNI. 

MANTENE CALMO Y UZA TUR MAL TEMPO 

COMO UN OPORTUNIDAD PA SINA Y INNOVA 

Y CONBIRTI E CRISIS CU NOS A PASA ADEN, 
[DEN SPERANSA Y POSIBILIDAD NOBO PA NOS TUR. 

